<template>
  <div id="home">
    <p><b>素书  黄石公</b></p><br>
    <b>原始章第一</b>
    <p>
      夫道、德、仁、义、礼，五者一体也。<br><br>
      道者，人之所蹈，使万物不知其所由。<br><br>
      德者，人之所得，使万物各得其所欲。<br><br>
      仁者，人之所亲，有慈惠恻隐之心，以遂其生成。<br><br>
      义者，人之所宜，赏善罚恶，以立功立事。<br><br>
      礼者，人之所履，夙兴夜寐，以成人伦之序。<br><br>
      夫欲为人之本，不可无一焉。<br><br>
      贤人君子，明于盛衰之道，通乎成败之数，审乎治乱之势，达乎去就之理。<br><br>
      故潜居抱道，以待其时。若时至而行，则能极人臣之位；得机而动，则能成绝代之功。<br><br>
      如其不遇，没身而已。是以其道足高，而名重于后代。<br><br>
    </p>

    <b>正道章第二</b>
    <p>
      德足以怀远，信足以一异，义足以得众，才足以鉴古，明足以照下，此人之俊也！<br><br>
      行足以为仪表，智足以决嫌疑，信可以使守约，廉可以使分财，此人之豪也！<br><br>
      守职而不废，处义而不回，见嫌而不苟免，见利而不苟得，此人之杰也！<br><br>
    </p>
    <b>求人之志章第三</b>
    <p>
      绝嗜禁欲，所以除累。抑非损恶，所以禳过。贬酒阙色，所以无污。<br><br>
      避嫌远疑，所以不误。博学切问，所以广知。高行微言，所以修身。<br><br>
      恭俭谦约，所以自守。深计远虑，所以不穷。亲仁友直，所以扶颠。<br><br>
      近恕笃行，所以接人。任材使能，所以济务。殚恶斥谗，所以止乱。<br><br>
      推古验今，所以不惑。先揆后度，所以应卒。设变致权，所以解结。<br><br>
      括囊顺会，所以无咎。橛橛梗梗，所以立功。孜孜淑淑，所以保终。<br><br>
    </p>
    <b>本德宗道章第四</b>
    <p>
      夫志心笃行之术。长莫长于博谋，安莫安于忍辱，先莫先于修德，<br><br>
      乐莫乐于好善，神莫神于至诚，明莫明于体物，吉莫吉于知足，<br><br>
      苦莫苦于多愿，悲莫悲于精散，病莫病于无常，短莫短于苟得，<br><br>
      幽莫幽于贪鄙，孤莫孤于自恃，危莫危于任疑，败莫败于多私。<br><br>
    </p>

    <b>遵义章第五</b>
    <p>
      以明示下者暗，有过不知者蔽，迷而不返者惑，以言取怨者祸，<br><br>
      令与心乖者废，后令谬前者毁，怒而无威者犯，好众辱人者殃，<br><br>
      戮辱所任者危，慢其所敬者凶，貌合心离者孤，亲谗远忠者亡，<br><br>
      近色远贤者昏，女谒公行者乱，私人以官者浮，凌下取胜者侵，<br><br>
      名不胜实者耗。略己而责人者不治，自厚而薄人者弃废。<br><br>
      以过弃功者损，群下外异者沦，既用不任者疏，行赏吝色者沮。<br><br>
      多许少与者怨，既迎而拒者乖。薄施厚望者不报，贵而忘贱者不久。<br><br>
      念旧怨而弃新功者凶，用人不正者殆，强用人者不畜，为人择官者乱，<br><br>
      失其所强者弱，决策于不仁者险，阴计外泄者败，厚敛薄施者凋。<br><br>
      战士贫游士富者衰；货赂公行者昧；闻善忽略，记过不忘者暴；<br><br>
      所任不可信，所信不可任者浊。牧人以德者集，绳人以刑者散。<br><br>
      小功不赏，则大功不立；小怨不赦，则大怨必生。<br><br>
      赏不服人，罚不甘心者叛。赏及无功，罚及无罪者酷。<br><br>
      听谗而美，闻谏而仇者亡。能有其有者安，贪人之有者残。<br><br>
    </p>
    <b>安礼章第六</b>
    <p>
      怨在不舍小过，患在不豫定谋。福在积善，祸在积恶。<br><br>
      饥在贱农，寒在惰织。安在得人，危在失士。<br><br>
      富在迎来，贫在弃时。上无常操，下多疑心。<br><br>
      轻上生罪，侮下无亲。近臣不重，远臣轻之。<br><br>
      自疑不信人，自信不疑人。枉士无正友，曲上无直下。<br><br>
      危国无贤人，乱政无善人。爱人深者求贤急，乐得贤者养人厚。<br><br>
      国将霸者士皆归，邦将亡者贤先避。<br><br>
      地薄者大物不产，水浅者大鱼不游，树秃者大禽不栖，林疏者大兽不居。<br><br>
      山峭者崩，泽满者溢。弃玉取石者盲，羊质虎皮者柔。<br><br>
      衣不举领者倒，走不视地者颠。柱弱者屋坏，辅弱者国倾。<br><br>
      足寒伤心，民怨伤国。山将崩者下先隳，国将衰者民先毙。<br><br>
      根枯枝朽，民困国残。与覆车同轨者倾，与亡国同事者灭。<br><br>
      见已失者慎将失，恶其迹者须避之。畏危者安，畏亡者存。<br><br>
      夫人之所行，有道则吉，无道则凶。吉者百福所归；凶者百祸所攻。<br><br>
      非其神圣，自然所钟。务善策者无恶事，无远虑者有近忧。<br><br>
      同志相得，同仁相忧，同恶相党，同爱相求，同美相妒，同智相谋。<br><br>
      同贵相害，同利相忌，同声相应，同气相感。<br><br>
      同类相依，同义相亲，同难相济，同道相成，同艺相规，同巧相胜。<br><br>
      此乃数之所得，不可与理违。释己而教人者逆，正己而化人者顺。<br><br>
      逆者难从，顺者易行，难从则乱，易行则理。如此理身、理家、理国，可也！
    </p>
  </div>
</template>

<script>
export default {
  name: "Dashboard",
  data() {
    return {
      message: ""
    }
  },
}
</script>
<style>
#home {
  width: 90%;
  height: 87vh;
  background-color: #fff;
  text-align: center;
  overflow: scroll;
  margin: 0 auto;
}
</style>